རྒན་ལྷ་མོ་སྐྱབས་ངེད་ཚོས་རྩམ་པ་དུས་དེབ་འདོན་སྤེལ་བྱེད་ཆོག་པའི་སྙན་གསེང་ཞུས་ནས་རྒན་དམ་པའི་ལོ་རྒྱུས་ཤིག་འགོད་རྒྱུ་བྱས་པ་རེད།རྒན་ལ་བཅར་འདྲི་ཞུས་དུས་རྒན་གྱིས་ཁེངས་སྐྱུངས་གནང་ནས་ཞེ་དྲག་རྒྱས་པོ་གསུང་གནང་མ་སོང་།བཅར་འདྲི་དེ་ཕལ་ཆེར་འཇམ་དཔལ་ཚུལ་ཁྲིམས་ཀྱིས་ཞུས་པ་རེད།དུས་དེབ་ནང་འགོད་དུས།རྒན་གྱི་ངོ་སྤྲོད་དེའི་ཁ་བྱང་ལ།ཤེས་འཇོན་ལྷག་བསམ་གསུམ་ལྡན་གྱི་དགེ་བཤེས་བློ་བཟང་རྒྱ་མཚོ་ཞེས་བྲིས་ཡོད་ས་ཡོད།ལེ་ཚན་དེ་ཕུལ་བྱུང་མི་སྣའི་ངོ་སྤྲོད་ཀྱི་ཁོངས་བཞག་པ་ཡིན་ས་ཡོད།དེ་རྗེས་སུ་རྒན་དམ་པས་གཟིགས་རྗེས།ང་ཕུལ་དུ་བྱུང་བ་དེ་འདྲ་མིན།ཤེས་འཇོན་ལྷག་བསམ་ལྡན་པ་དེ་འདྲ་ཡང་མིན་ཞེས་བཀའ་བཀྱོན་འདྲ་བོ་ཞིག་ཀྱང་གནང་བ་རེད།